《题鉴止轩》
宋代·陈棣

安身南北皆吾里，勿较使行兼尼止。
心犹泥絮吹不起，岂有颜尼生微泚。
方塘净绿含真理，与我娱嬉聊尔尔。
佳处难言还隐几，冷暖自知如饮水。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。